Славянск остана без проруски сили, укрепленията и сградите са празни | Блиц
https://blitz.bg/svyat/slavyansk-ostana-bez-proruski-sili-ukrepleniyata-i-sgradite-sa-prazni_news277437.html Blitz.bg
Информацията е от пленени войници, които са се освободили самостоятелно рано тази сутрин
05 Юли 2014, 13:08
Проруските сили са напуснали Славянск напълно и се очаква украинската армия да влезе в града, съобщи unian.ua. Изоставени са всички укрепени постове и завзети сгради на общинските и областни власти.
Намиращите се в плен войници от украинската армия са се освободили рано тази сутрин, когато забелязали, че вече няма охрана пред стаите им. В кабинетите и сградите на проруските сили има купища захвърлени вещи &ndash; оръжие, облекло, даже банкноти.<br /> <br /> Според непотвърдена информация, колона от проруски сепаратисти се движи към Донецк. В колоната има и танкове. Очевидци обаче са на мнение, че болшинството от напускащите района сепаратисти са в цивилни дрехи и използват частни леки коли, за да улеснят преминаването си през територията на Украйна. /БЛИЦ <br /> <br />